鄭惇老謙老寄示四賦小詩爲謝
作者：孫覿
朝代：宋

paragraphs: 三椽容膝地，一枕曲肱眠。
手把故人畫，起行夢相牽。
明河天上落，一派墮我前。
溶溶注銀海，浩浩瀉玉川。
老眼眩欲迷，今在第幾天。
堂堂通德門，種德今百年。
齋房九莖芝，岳井十丈蓮。
連枝挺奇秀，見此兩謫仙。
詩成粲珠玉，紙落生雲煙。
一飛看昂霄，雲中雁行連。